Document ID: 32010R0671

32010R0671
L 196/4
SLUŽBENI LIST EUROPSKE UNIJE
13.07.2010.
UREDBA VIJEĆA (EU) br. 671/2010
od 13. srpnja 2010.
o izmjeni Uredbe (EZ) br. 2866/98 u pogledu stope konverzije eura za Estoniju
VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 140. stavak 3.,
uzimajući u obzir prijedlog Europske komisije,
uzimajući u obzir mišljenje Europske središnje banke (1),
budući da:
(1)
Uredbom Vijeća (EZ) br. 2866/98 od 31. prosinca 1998. o stopama konverzije između eura i valuta država članica koje usvajaju euro (2) određuju se stope konverzije od 1. siječnja 1999.
(2)
U skladu s člankom 4. Akta o pristupanju iz 2003. Estonija je država članica s odstupanjem kako je određeno u članku 139. stavku 1. Ugovora o funkcioniranju Europske unije (dalje u tekstu „Ugovor”).
(3)
Na temelju Odluke Vijeća 2010/416/EU od 13. srpnja 2010. u skladu s člankom 140. stavkom 2. Ugovora o prihvaćanju eura u Estoniji 1. siječnja 2011. (3), Estonija ispunjava potrebne uvjete za prihvaćanje eura te odstupanje za Estoniju prestaje s učinkom od 1. siječnja 2011.
(4)
Uvođenje eura u Estoniji zahtijeva uvođenje stope konverzije između eura i estonske krune. Tu stopu konverzije određuje se na 15,6466 estonskih kruna za 1 euro, što odgovara trenutačnom središnjem paritetu krune u Europskom tečajnom mehanizmu (ERM II).
(5)
Uredbu (EZ) br. 2866/98 trebalo bi stoga na odgovarajući način izmijeniti,
DONIJELO JE OVU UREDBU:
Članak 1.
U članku 1. Uredbe (EZ) br. 2866/98, između stope konverzije koja se primjenjuje na njemačku marku i grčku drahmu umeće se sljedeći redak:
„= 15,6466 estonskih kruna”.
Članak 2.
Ova Uredba stupa na snagu 1. siječnja 2011.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 13. srpnja 2010.

Labels: 2
18